**ДЕТСКА ГРАДИНА „СЛЪНЦЕ“**

=======================================================

с. Ореховица, община Долна Митрополия, област Плевен

пл.”Възраждане” №1,тел.065532327,e-mail: cdg\_orehovica@abv.bg;

info-1500940@edu.mon.bg;dg-orehovica.kidbg.info

**Отчет за изпълнението на дейностите заложени в стратегията на ДГ “Слънце“ за учебната 2023 – 2024 година**

Стратегията за развитие на ДГ “Слънце“ с. Ореховица за периода 2020 – 2025 година., имаше за цел да продължи стремежа към организиране на ефективно-образователен процес чрез внедряването на иновациите в образователния процес и търсене на разнообразни пътища за демократизация и хуманизация при работата с деца.

Целите на образователната институция през учебната 2023-2024 година бяха насочени към осъществяване на качествен образователен процес и създаване на хуманна, функционална и позитивна образователна среда. Осъвременяване и модернизиране на материално-техническата база и ефективно управление на детската градина насочени към трудовата мотивация на учителите. Приоритетите в работата ни с деца бяха насочени към възпитаване на добродетели и родолюбие, толерантност и уважение към правата на децата и изграждане на положителен образ за света и мястото на детето в него. Възпитаване в добри взаимоотношения любов към традициите, фолклора, природата и приятелите. Осигуряване на интересно и забавно обучение на децата. Безопасно детско поведение и здравословен начин на живот и създаване на условия за осигуряване на детската безопасност, както и осигуряване на плавен преход на детето от семейната към средата в детската градина. Осигуряване на мерки за обща подкрепа и индивидуална работа с децата, които имат нужда от нея. За родителите бяха осигурени възможности за включване в организираните в детската градина дейности и позитивна комуникация и взаимодействие между учители и родители.

Оказахме съдействие за функционирането на Обществения съвет и му предоставихме необходимата информация и документация и всички необходими документи за съгласуване.

Децата през учебната година бяха 28 разпределени в една разновъзрастова група. Изчистването на възпитателно-образователния процес от дидактизъм, скованост и строга регламентираност и съобразяване с детските интереси , желания и възможности ориентира обучението ни към провокиране на мисленето и самостоятелността ,към формиране на практически умения и към развитие на личността.

През учебната 2023 – 2024 година в ДГ “Слънце“ бяха създадени оптимални условия за реализиране на дейности и мероприятия заложени в Стратегията на детската градина. Част от целите и задачите залегнали в стратегията за развитието на учебното заведение бяха реализирани. Осигурена бе среда за цялостно развитие на детската личност и придобиване на съвкупност от компетентности – знания, умения и отношения, необходими за успешно преминаване на детето към училищно образование. Използваха се съвременни методи и подходи в процеса на педагогическо взаимодействие. Създадени са условия за всеобхватно и качествено обучение.

В изпълнение на поставените цели анализирахме и обсъждахме постоянно променящите се обстоятелства и състоянието на ресурсите, анализирахме взаимодействията на детската градина с външната среда ,откривахме слабите звена, недостатъците и потребностите. Осъществяването на тези цели ,повиши ефективността на функционирането на детската градина. В изпълнение на стратегията и плана по изпълнение на дейностите в детската градина работихме по посока интеркултурно, емоционално, социално, духовно-нравствено и физическо развитие и подкрепа на всяко дете, съответствие с възрастта потребностите, способностите му и интересите му. За реализиране на тази цел водещ принцип беше ориентиране към интересите на децата както и към възможностите им да прилагат усвоените компетентности. За целта осигурихме разнообразна и стимулираща среда, с цел развитие на интересите и нагласата за учене през целия живот .Стремяхме се да превърнем детската градина в желано място за децата, както и да удовлетворим нарастващата взискателност на родителите.

Резултатите, които получихме:

* Постигнахме добро качество на обучение и възпитание, чрез повишаване професионалната компетентност и квалификацията на персонала.
* Формирахме качества и добродетели, толерантност и взаимопомощ
* Създаване на позитивна педагогическа среда;
* Използваха се иновативни педагогически форми. методи и похвати.
* Покриване на ДОС от децата при диагностика в края на учебната година и добра подготовка за първи клас.

В детската градина се осъществи квалификация, според нуждите на персонала. Създадени са условия за развиваща професионална квалификация на педагогическите и непедагогическите специалисти ,насочена към повишаване качеството на образователната услуга.

Осигурихме безопасна, сигурна и съвременна среда за възпитание, обучение и социализация.

Оптимизирахме и модернизирахме материалната база.